Algimantas Lėckas

Algimantas Lėckas (1934 m. gegužės 7 d. Kaune – 2009 m. kovo 20 d. Vilniuje) – Lietuvos architektas, skulptorius, dailininkas.

 Biografija 
Žmona Aida Lėckienė. 1959 m. baigė Kauno politechnikos institutą. 1959–1962 m. Panevėžio rajono architektas. 1962–1964 m. Panevėžio miesto vyr. architektas. 1964–1992 m. Miestų statybos projektavimo instituto Vilniuje projektų vyr. architektas. 1992–2005 m. bendrovės „Jungtinės architektų dirbtuvės“ vyr. architektas. Nuo 2005 m. tapė, kūrė skulptūras.

 Projektai 
 Vanagupės kurorto detalusis planas, Palanga, 1967 m.
 Kunigiškių gyvenvietės detalusis planas, Palanga, su A. Leckiene, 1994 m.
 Ornitologinė stotis, Žuvintas, 1964 m.
 Prekybos centras „Girstupis“, Kaunas, 1968 m., bendraautoris Vytautas Jurgis Dičius
 Poilsio namai „Žilvinas“, Palanga, 1969 m.
 Vila „Voveraitė“, Palanga, 1970 m.
 Poilsio namai „Linas“, Palanga, 1975 m.
 Sanatorija „Palanga“, 1976 m.
 Jūreivių poilsio bazė, Palanga, 1979 m.
 Plaukimo baseino kompleksas, Palanga, 1984 m.

 Šaltiniai 

 Literatūra 
 Algimantas Lėckas: tapyba (sud. Aida Lėckienė, Donaldas Andziulis). – Vilnius: Ex Arte, 2009. – 76 p.: iliustr. – ISBN 978-609-8010-04-6

Kategorija:Lietuvos architektai
Kategorija:Lietuvos skulptoriai